**Kamppailukeskus Budokwain toimintaohjeet**

Tervetuloa harjoittelemaan Kamppailukeskus Budokwaihin! Jotta harjoittelu olisi turvallista ja toimivaa, toivomme kaikkien salilla oleskelevien noudattavan seuraavia toimintaohjeita:

* Kulku harjoituksiin tapahtuu opastekylttien osoittamaa reittiä. Kulku on kielletty postin ja Hemmon kuljetuksen sulkuporttien kautta, liikuit sitten kävellen, pyörällä tai autolla. Syynä alueella liikkuvat rekat ja niistä aiheutuva turvallisuusriski. Korostathan asiaa erityisesti lapsille.
* Riisu ulkokengät porraskäytävästä löytyviin kenkätelineisiin, ei lattialle.
* Ilmoittaudu aina infotiskille saapuessasi salille. Taekwondoharrastajat jättävät harjoituskortin sille osoitettuun paikkaan ja karaten harrastajat merkkaavat nimensä kävijälistaan. Harjoituskortti palautetaan harjoitusten jälkeen.
* Annetaan treenirauha kaikille harrastajillemme. Harjoituksia voi seurata sille osoitetuilta paikoilta oleskelutilassa. Ethän seuraa harjoituksia käytävällä/matolla (4-6-v harjoitukset poikkeustapaus).
* Harjoitusvälineitä otetaan vain ohjaajan kehotuksesta. Harjoituksen jälkeen kaikki tavarat palautetaan niille osoitetuille paikoille. Ohjaaja opastaa tavaroiden palautuksessa.
* Salin perällä oleva oheisharjoittelutila on sallittu vain aikuisille harrastajille. Lapsilta alueelle pääsy on kielletty turvallisuussyistä.
* Harjoittelurauhan ja lasten turvallisuuden vuoksi pyydämme vanhempia huolehtimaan, että lapset tuodaan ja haetaan harjoitusaikojen puitteissa. Nuoria lapsia ei tule jättää salille lasten omien harjoitusaikojen ulkopuoliseksi ajaksi.
* Arvotavaroita ei tule jättää pukuhuoneisiin. Kamppailukeskus Budokwai ei vastaa kadonneista tavaroista. Harjoitusten ajaksi oman kassin voi jättää salin reunalle niille osoitetuille paikoille.
* Huolehditaan yhdessä salin viihtyisyydestä ja puhtaudesta. Vie siis omat roskat roskiin ja jos aiheutat sotkua (esim. verta matolla) puhdista omat jälkesi välittömästi. Puhdistusvälineitä saa pyydettäessä infotyöntekijältä.

Toivotamme jokaiselle antoisia harjoitteluhetkiä! Kaikissa kysymyksissä infotyöntekijät sekä ohjaajat auttavat mielellään.

 ***Terveisin,***

 **Kamppailukeskus Budokwain väki**